સંગ્રહાલયમાં રાખી શકાય એવી ચીજવસ્તુઓથી સજાવવામાં આવેલી હોટેલ પેલાઝો પાપાડોપોલી હકીકતમાં 18મી સદીના ચિત્રકાર ટિયેપોલોનું ઘર હતી. એના ચિત્રો હોટેલના ઘણા રૂમમાં છે. 19મી સદીમાં પાપાડોપોલી પરિવારે બાજુનાં મકાનોને બે ગાર્ડનમાં ફેરવી નાખ્યાં. જે આજે શહેરમાં દુર્લભ પ્રાઈવેટ ગ્રીન સ્થળો ગણાય છે. આ હોટેલને 2014માં રિનોવેટ કરવામાં આવી ત્યારે એને બેસ્ટ રિસ્ટોરેશનનો એવોર્ડ પણ મળ્યો હતો. અમન વેનિસમાં ભોજન લેવું એ પણ એક લહાવો છે. એમાં પહેલા માળની લૉબીમાં બે રેસ્ટોરાં છે. એક ગ્રાન્ડ બાર પણ છે. જ્યાં ભીંતચિત્રોથી મઢેલી છતો નીચે ઈટાલીના સ્ટાર શેફ ડેવિડે ઓલ્ડાનીની નિગરાની હેઠળ બનેલી વિવિધ વાનગીઓ તમે આરોગી શકો છો.